— Гэта падзея і насамрэч сабрала вялікую колькасць удзельнікаў: прыйшлі і дарослыя, і моладзь, і дзеці, усе яны сталі гледачамі і ўдзельнікамі сапраўды яркага і вясёлага свята. Адзін з галоўных атрыбутаў фестывалю — сухія фарбы, імі мы абсыпаліся пад музыку і афарбавалі сябе і ўсіх вакол ва ўсе колеры вясёлкі. Гэта быў час сапраўднай весялосці і радасці, танцаў і музыкі і вялікага мноства розных фарбаў — на тварах, руках, валасах, на вопратцы. Потым усё гэта лёгка змылася, а прыўзнятыя эмоцыі яшчэ доўга заставаліся і падтрымлівалі настрой. На памяць пра гэты незвычайны фэст юнакі і дзяўчаты зрабілі шмат селфі і фатаграфій, што адразу ж з’явіліся ў “ВКонтакте”, у “Одноклассниках” і “Инстаграме”. Ад імя ўсіх размаляваных хачу падзякаваць райкаму БРСМ і камандзе BelHolli за гэта каляровае свята.